open-index/open-wikipedia-markdown huggingface dataset:
Carl Gustav, gjengen og parkeringsbandittene

***Carl Gustav, gjengen og parkeringsbandittene*** er en norsk krim- og barnefilm fra 1982 regissert av Ola Solum. I hovedrollene spilles av Frank Arne Johansen, Kjetil Bøe, Marius Hansteen, Jarle Rosenlund, Marianne Øversveen, Merete Andersen, Eilif Armand, Helge Jordal og Henrik Scheele. 

Filmen ble laget i forbindelse med Norsk Films 50-årsjubileum.

## Handling
Handlingen er lagt til en drabantby i nærheten av Bergen. 

Hovedpersonen i filmen er tolv år gamle Carl Gustav. Han er ikke så ulik andre tolvåringer; han interesserer seg for mangt og mye, spesielt detektivarbeid og spennende tegneserier. Helten hans er Supermann, men han har også stor sans for gode, gamle Sherlock Holmes. «Gjengen» er vennene hans. Den består av to gutter og to jenter på samme alder, og i hælene på dem henger Georg som er sju. En dag er lekeplassen deres blitt borte og erstattet med en parkeringsplass med mystiske sorte parkometre. Hva har skjedd? Så begynner flere lekeplasser å forsvinne. Våre venner aner et skummelt komplott. Med Carl Gustav i spissen og Georg på slep begynner barna å nøste trådene som fører til løsningen på dette mysteriet.

## Om filmen
Filmen er en typisk «det onde mot det gode»-historie, der markedskrefter representert av en gjeng skruppelløse og griske voksne forretningsmenn overkjører og ikke tar hensyn til barns oppvekstmiljø i en drabantby.

### Musikk
Filmen inneholder sang av Jahn Teigen og tekst av Arild Nyquist.

### Filmanmelderne
Filmen ble meget godt mottatt av anmelderne i Aftenposten og Arbeiderbladet da den kom. Best mottakelse fikk den fra Aftenpostens Per Haddal, som skrev:«Filmen er ikke så bevisst som Tage Danielsons *[[Sopor]]*, som den er litt i slekt med. Norsk film har i jubileumsåret satset uvanlig mye på spesialeffekter og datamaskiner og laserstråler og lekehelikoptre – dette avvikles med snert det også – hvor ofte ser vi slik driv i en norsk film».Haddal avsluttet sin anmeldelse med å konstatere at«Ola Solums regiinnsats er filmens første pluss – og barneansiktene. Om vi hadde hatt hatt, ville vi tatt den av!».Arbeiderbladets Kjell Chr. Johanssen gav også filmen rosende omtale, og skrev blant annet:«Bak den lange og unødvendige tunge tittelen skjuler det seg en kvikk og sjarmerende norsk film for barn og ungdom»men også at «manus er i tynneste laget, men kjappe regipåfunn dekker over det meste».

## I rollene

## Referanser


## Eksterne lenker
*
Toxic Psychiatry

***Toxic Psychiatry*** er en bok fra 1994 av Peter Breggin. Boken har fokus på bivirkninger og mulige skadevirkninger av fysisk-kjemiske tiltak, kalt behandling, innen moderne psykiatri.
Dionysios Kasdaglis

**Dionysios Kasdaglis** (gresk: Διονύσιος Κάσδαγλης, født 1872, død 1931) var en gresk-egypisk tennisspiller som deltok under sommer-OL i Athen i 1896.

Kasdaglis kom til både single- og doublefinalen under sommer-OL 1896 men tapte begge. I singlefinalen mot John Pius Boland og i doublefinalen sammen med Demetrios Petrokokkinos mot John Pius Boland / Friedrich Adolph Traun
 
## OL-medaljer
* 1896  Athen -  Sølv i tennis, single herrer
* 1896  Athen -  Sølv i tennis, double (sammen med Demetrios Petrokokkinos)

## Referanser


## Eksterne lenker
*
Jon A. Vereide

**Jon Abrahamson Vereide** (1865&ndash;1952) var en norsk lokalpolitiker, bonde i Gloppen kommune. Han var utdannet agronom, og ble ordfører i Gloppen kommune i Sogn og Fjordane først fra 1914 til 1919, deretter byttet Vereide og Elias Faleide på oppgaven, og Vereide fikk vervet igjen fra 1923 til 1928.

Vereide giftet seg i 1899 med Oline Lotsberg fra Lote. De fikk seks barn.

## Referanser


## Kilder
* NRK: «Ordførarar i Gloppen kommune»
* Per Sandal, «Soga om Gloppen og Breim», Band IV, 1992, ISBN 8299272009
Demetrios Petrokokkinos

**Demetrios Petrokokkinos** (gresk: Δημήτριος Πετροκόκκινος, født 17. april 1878, død 10. februar 1942) var en gresk tennisspiller som deltok under sommer-OL i Athen i 1896.

Sammen med Dionysios Kasdaglis kom Petrokokkinos til doublefinalen under Sommer-OL 1896. De tapte i finalen til John Pius Boland / Friedrich Adolph Traun.

## OL-medaljer
* 1896  Athen -  Sølv i tennis, double (sammen med Dionysios Kasdaglis)

## Referanser


## Eksterne lenker
*
Jakob J. Lothe

**Jakob Mathias Jakobson Lothe** (født 1853 på Lote, død 7. juni 1921 på Hopland) var en norsk lokalpolitiker, offiser og bonde. Han var ordfører i Gloppen kommune i Sogn og Fjordane fra 1902 til 1913.

## Bakgrunn
Lothe ble født på husmannsplassen «Geilane» på Lote, da under Gloppen kommune – nå ligger Lote til Eid kommune. Han gikk på underoffiserskole i Bergen, og ble kommandersersjant (også kalt «furér»), i Fjordane Bataljon. I 1879 giftet han seg med odelsjenta Rakel Jakobsdatter Hopland. Mens han var ordfører i Gloppen sviktet helsen, og i 1905 søkte han avkjed fra militæret. Paret flyttet en tid senere til Hopland i Stryn, og tok over gården der.

## Referanser

## Kilder
* NRK: «Ordførarar i Gloppen kommune»
* Per Sandal, «Soga om Gloppen og Breim», Band IV, 1992, ISBN 8299272009
St. Andreaslogen Akershus

**St. Andreaslogen Akershus** er en St. Andreasloge (St. Andreasloge nr. 6) i Den Norske Frimurerorden som ble innviet den 18. desember 1924 i Kristiania. Logen ble ved grunnleggelsen underlagt Den Norske Store Landsloge.

Logens valgspråk er: Gjennom Kamp og Trængsler til Forædling.

Logen ble opprettet for å avlaste St. Andreaslogen Oscar til den flammende Stjerne, som i tiden etter første verdenskrig fikk en stadig større tilstrømning av frimurere tilhørende St. Johannesloger i Kristiania, Østfold, Vestfold og Kristiansand.

Logen er oppkalt etter Akershus festning.

## Ordførende mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Asta Busingye Lydersen

**Asta Busingye Lydersen** (født 1970) er en norsk-ugandisk skribent, artist og skuespiller. Hun er del av av Queendom, en prisbelønt norskafrikansk kulturgruppe   som tidligere hadde flere medlemmer. Queendom fikk Oslo bys kunstnerpris for 2007 og spiller konserter og forestillinger med norsk-afrikansk perspektiv. 

Asta Busingye Lydersen har deltatt i oppsetninger ved blant annet Riksteatret, Oslo Nye Teater, Trøndelag Teater, Hålogaland Teater og Nordic Black Theatre, samt hatt mindre  roller i en rekke film- og TV-produksjoner. Hun er medlem av Norsk Skuespillerforbund. Hun var programleder i NRK Migrapolis på TV og radio fra 2003 til 2006, og gikk senere over til å jobbe som kulturprodusent, prosjektleder og programleder på prisutdelinger, kulturarrangementer og fagseminarer. 

Busingye Lydersen var nestleder i Norsk kulturråd fra 2009–2015 hvor hun ledet Scenekunstutvalget, og deretter Utvalg for barne- og ungdomskultur. Siden 2017 har hun hatt verv som styremedlem på Nationalteatret og Humanistisk Fakultet ved Universitetet i Oslo, jurymedlem i Telenors Kulturpris og medlem av fagkomiteen i ArtEx, Talent Norge. 

## Artikler og essays (utvalg)
*Sjokosjokk* (feministisk essay i antologien RåTekst, Aschehough 1999)

*Oppdrag Norge* (satirebok, Cappellen Damm 2008)

*Afropolitt* (personlig essay, Aschehoug 2013). 

*Synlig/Usynlig - Norske kulturinstitusjoner fra et afropolittisk perspektiv (*kulturpolitisk essay Nasjonalmuseet 2019*)* 

*Vår superkraft – norskafrikaneres bidrag til kulturlivet 2015–2024 (*essay, Kulturdirektoratet 2024)

## Referanser




## Eksterne lenker
* 
*  Queendom.no 
* 
*  Telenors Kulturpris
La Peau de chagrin

***La Peau de chagrin*** er en roman av Honoré de Balzac. Den utkom i 1831 og ble godt mottatt. Balzac beskriver i romanen det franske, og særlig parisiske, samfunnet mot slutten av restaurasjonen og begynnelsen av julimonarkiet. Romanen har enkelte fantastiske elementer, men er i hovedsak en realistisk skildring av borgerskapets materialisme.

## Handlingsreferat
En ung mann ved navn Raphaël de Valentin satser sine aller siste penger på et veddemål og taper, og går deretter til elven Seine for å drukne seg. På veien bestemmer han seg imidlertid for å gå innom en uvanlig butikk og finner butikken fylt med alt mulig samlet fra hele verden. Den eldre butikk-innehaveren fører ham til en spesiell artefakt som lover å oppfylle ethvert ønske fra eieren, men gjenstanden krymper litt ved oppfyllelse av hvert ønske. Butikk-eieren er villig til å la Valentin ta den med seg uten å betale, men oppfordrer ham til aldri å akseptere tilbudet. 

Valentin bryr seg ikke om hans advarsler og tar den med seg til en kongelig bankett, fylt med vin, vakre kvinner og gode venner. De bruker flere timer på å spise, drikke og snakke. Neste del av historien fortelles med tilbakeblikk fra Valentins synspunkt. Han klager til vennen Émile fordi han lever i fattigdom sammen med en eldre utleier og datteren Pauline. Samtidig som han forsøker å vinne hjertet til en vakker ung kvinne som heter Foedora. Underveis blir han veiledet av en eldre mann ved navn Eugène de Rastignac. Han Klarer ikke å vinne Foedoras kjærlighet, men han utvikler seg til den fattige mannen fra begynnelsen av filmen.

Flere år etter festen har Valentin brukt talismanen til å sikre en stor inntekt. Men både talismanen, og hans egen helse har blitt sterkt redusert. Han forsøker å bryte forbannelsen ved å kvitte seg med gjenstanden, men dette mislykkes. Situasjonen får ham til å få panikk, forferdet over at ytterligere ønsker vil gjøre livet hans kortere. Han organiserer hjemmet sitt for å unngå muligheten til å ønske seg noe. Hans tjener Jonathan ordner mat, klær og besøkende med presis regelmessighet. Men hendelser utenfor hans kontroll får Valentin til å ønske seg forskjellige ting - og gjenstanden fortsetter å bli mindre og mindre. Desperat forsøker den syke Valentin å finne en måte å gjøre gjenstanden større på, og forberede hans egen helse.

## Referanser
HTC Corporation

**HTC Corporation**, tidligere **High Tech Computer Corporation**, mest kjent under forkortelsen **HTC**, er et taiwansk teknologiselskap som produserer mobiltelefoner og andre håndholdte apparater basert på operativsystemene Windows Mobile og Android. 

Selskapet ble grunnlagt 15. mai 1997 og produserte opprinnelig kun produkter som ble merket med et annet selskaps navn for salg, såkalt ODM. Siden juni 2006 har de også solgt mobiltelefoner under sitt eget merkenavn (HTC).

## Mobiltelefoner produsert av HTC
Se også: Liste over HTCs telefoner

## Sykkelsponsor
HTC er hovedsponsor for sykkellaget fra UCI ProTour, Team HTC-Highroad. Der har de vært hovedsponsor siden 2009.  
## Referanser


## Eksterne lenker
*
Kystmauremåler

**Kystmauremåler** (*Epirrhoe galiata*) er en sommerfugl i gruppen av de egentlige målere  (Geometridae). Den er hovedsakelig funnet i de sørøstligste delene av Norge, og er listet som Sterkt truet (EN) i den siste norske rødlisten fra 2010.

## Utseende
En middelsstor (vingespenn 22 – 27&nbsp;mm), slank, grålig måler. Den ligner stor mauremåler (*[[Epirrhoe rivata]]*), men er noe mindre og tydelig mørkere på farge enn denne. **Forvingen** er grå ved roten, i midten med et bredt, mørkegrått tverrbånd som har en tannformet utbuktning midt på ytterkanten. Dette båndet er bredt kantet med lysgrått (ikke hvitt) på inner- og yttersiden. Ytre del av forvingen er lysgrå, med en firkantet, mørkere flekk nær vingespissen. **Bakvingen** er gråhvit, silkeaktig, med utydelige, grå tverrbånd. Larven er naken bortsett fra noen korte børster, brun med mørke og lyse lengdestriper.

## Levevis
Arten forekommer i åpne områder, helst ved kysten. Larvene lever på ulike arter av maure, blant andre kystmaure (*Galium saxatile*). Biotopen er blomsterrike tørrenger nær kysten. De voksne målerne flyr i juni – august. Arten er sjelden i Norge og ble listet som sårbar (VU) i den nyeste norske rødlisten fra 2015.

## Utbredelse
Kystmauremåleren finnes over det meste av Europa og også i Nord-Afrika og de nordlige delene av Asia. I Norge er arten kjent fra i overkant av 20 lokaliteter fra Arendal i Agder til Bærum i Akershus. Dessuten foreligger det et gammelt uforklarlig funn fra Hol i Hallingdal. En angivelse fra Hordaland på lepidoptera.no uten belegg eller foto må forkastes. Det er gjort få funn etter år 2000. 

## Rødlistevurdering
Trusler mot arten er gjengroing, utbygging og slitasje. Påvirkningene gjør at forekomstene reduseres og fragmenteres. Arten rødlistes i 2021 som sterkt truet EN.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrhoe galiata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Mauremålere

* svart mauremåler
* engmauremåler
* brun mauremåler
* grå mauremåler
* stor mauremåler
* kystmauremåler

**Mauremålere** (*Epirrhoe spp.*) er en slekt av sommerfugler som tilhører familien egentlige målere (Geometridae). Disse nokså små målerne har alle larver som lever på maurer (*Galium* spp.) og målerne lever der disse plantene vokser. De seks artene som forekommer i Norge kan deles i to grupper: de mørke artene (svart mauremåler, engmauremåler og brun mauremåler) har begge vingepar mørke med lyse tverrstriper, mens de lyse artene (grå mauremåler, stor mauremåler og kystmauremåler) er mye lysere på farge og har bleke bakvinger. felles for alle er at forvingene er mørke ved roten og har et bredt, mørkt bånd i midten som er kantet med lyse bånd på begge sider. Larvene er nakne bortsett fra noen korte børster, brunlige på farge, ofte med en rekke av hvite, pilformede flekker langs ryggen. Grå mauremåler er som navnet skulle tyde på, en vanlig art i Norge, de andre artene er mindre vanlige, og brun mauremåler og kystmauremåler er listet som utryddingstruede i den siste Norsk rødliste for arter.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten mauremålere, *[[Epirrhoe]]* Hübner, 1825 – seks arter i Norge
******** grå mauremåler, *Epirrhoe alternata* (Müller, 1764)
******** kystmauremåler, *[[Epirrhoe galiata]]* (Denis & Schiffermüller, 1775)
******** svart mauremåler, *[[Epirrhoe hastulata]]* (Hübner, 1790)
******** *[[Epirrhoe molluginata]]* (Hübner, 1813)
******** brun mauremåler, *[[Epirrhoe pupillata]]* (Thunberg, 1788)
******** stor mauremåler, *[[Epirrhoe rivata]]* (Hübner, 1813)
******** *[[Epirrhoe sandosaria]]* (Herrich-Schäffer, 1852)
******** *[[Epirrhoe tartuensis]]* Möls, 1965 – finnes i Finland
******** *[[Epirrhoe timozzaria]]* (Constant, 1884)
******** engmauremåler, *[[Epirrhoe tristata]]* (Linnaeus, 1758)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr.
Oslo Kongressenter

**Oslo Kongressenter Folkets Hus AS** er et konferansesenter som ligger i Folkets hus i Oslo, og som disponerer  konferanselokaler fordelt på over 20 ulike saler og møterom. I tillegg kommer - utstillingsarealer.

Virksomheten omfatter gjennomføringen av 1 000 arrangementer i varierende størrelse hvert år samt utleie av vel  kontorlokaler. I 2012 hadde Oslo Kongressenter over 70 ansatte og omsatte for vel 120 millioner kroner.

Oslo Kongressenter Folkets Hus AS er et aksjeselskap hvor LO, Jern og Metall samt Sparebank 1 innehar flest andeler.

## Eksterne lenker
*
St. Andreaslogen Vestfold

**St. Andreaslogen Vestfold** er en St. Andreasloge (St. Andreasloge nr. 8) i Den Norske Frimurerorden som ble innviet den 18. oktober 1961 i Sandefjord. Logen ble umiddelbart lagt under Den Norske Store Landsloge

Logens valgspråk er *Ut Omnes unum sint* (I Altet  er vi ett).

*Vestfold St. Andreas Broderforening* ble grunnlagt den 27. oktober 1934 underlagt St. Andreaslogen Oscar til den flammende Stjerne.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Bornhöved

**Bornhöved** () (dansk: Bornhøved) er en kommune i kretsen Segeberg i Schleswig-Holstein, Tyskland. Bornhöved ligger i Bornhöveds amt. Kommunen ligger omtrent 15 kilometer øst for Neumünster.

## Politikk
Det er 20 mandater i kommunestyret, hvor CDU siden kommunevalget i 2008 har hatt åtte (samt ordføreren, Helga Hauschildt), SPD fem, og de lokale listene BBI og WGB henholdsvis fire og tre mandater.

## Kjente personer
Kjente personer fra Bornhöved:
*Otto Berg (1861–?), evangelisk kirkekunstner 
*Claus Möller (1942–), politiker (SPD)
*Ludwig Ross (1806–1859), arkeolog 
## Referanser


## Eksterne lenker
*
Elastan

**Elastan** er et syntetisk polyuretan-fiber med svært god strekkevne. Det utvider seg raskt og går så tilbake til sin opprinnelige størrelse. Det er sterkere og mer bestandig enn for eksempel gummi og benyttes hovedsakelig til tøyelige tekstiler.

## Historikk
Elastan ble oppfunnet i 1959 av DuPont-kjemiker Joseph Shivers. Da det ble introdusert, revolusjonerte den mange områder innenfor klesindustrien.

## Navn
I Nord-Amerika benyttes handelsnavnet *spandex*, mens handelsnavn som *lycra*, *elaspan* og *dorlastan* forekommer i resten av verden.
St. Andreaslogen Agder

**St. Andreaslogen Agder** er en St. Andreasloge (St. Andreasloge nr. 10) i Den Norske Frimurerorden som ble innviet den 11. september 1970 i Kristiansand. Logen ble umiddelbart lagt under Den Norske Store Landsloge.

Logens valgspråk er *Per Tenebras ad Corona Victoriae* (Gjennom Mørket til Seierens Krone).

Logens historie begynner med Agder St. Andreas broderforening, som ble grunnlagt den 25. januar 1952 under St. Andreaslogen Oscar til den flammende Stjerne.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Borstel (Schleswig-Holstein)

**Borstel** er en kommune i kretsen Segeberg i Schleswig-Holstein, Tyskland. Borstel ligger i Bad Bramstedtlands amt.

## Kjente personer
Kjente personer fra Borstel:
* Theodor Rehbenitz (1791–1861), maler 
* Karsten Huck, bronsemedalist ved Sommer-OL 1988 i ridning (hopp, individuelt)

## Referanser


## Eksterne lenker
*
Grebbelinjen

**Grebbelinjen** (nederlandsk: Grebbelinie) var en fremskutt forsvarslinje for Den nye hollandske vannlinjen og basert på oversvømmelse av landområder ved fare for angrep. Grebbelinjen gikk fra Grebbeberg i Rhenen og nordover til IJsselmeer. Grebbelinjen ble etablert i 1745 og var det nederlandske forsvarets sentrale forsvarslinje ved det tyske angrepet i 1940. Grebbelinjen ble nedlagt som forsvarsverk i 1951.

## Eksterne lenker

* Stiftelsen Grebbelinie (nederlands)
* Nettsted om invasjonen av Nederland (engelsk)
St. Andreaslogen Stella Maris

**St. Andreaslogen Stella Maris** er en St. Andreasloge (St. Andreasloge nr. 12) i Den Norske Frimurerorden som ble innviet den 17. april 1991 i Kristiansund. Logen ble umiddelbart lagt under Trondhjems Provincialloge.

Logens valgspråk er *Ad Lucem Aeternitas* (Mot det evige Lys).

*Kristiansund St. Andreas broderforening* ble grunnlagt den 31. oktober 1967, underlagt St. Andreaslogen St. Eystein. Den 15. november 1984 ble den opphøyd til deputasjonsloge, og ble selvstendig loge i 1991.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Forskningslogen Niels Treschow

**Forskningslogen Niels Treschow** er en losje med patent fra Den Norske Frimurerorden, og ble innviet i Stamhuset i Oslo den 1. november 2003. Losjen er direkte underlagt Den Norske Frimurerordens Stormester.

Alle medlemmer av Den Norske Frimurerorden med III grad eller høyere kan bli såkalte korresponderende medlemmer av Forskningslogen. I tillegg har Forskningslogen 27 faste medlemmer, som utnevnes av Ordenens Stormester, og blant disse utvelges losjens embedsverk.

Hvert år avholdes det møter forskjellige steder i landet, der hovedinnholdet i møtene er et foredrag over spesifikke forskningsemner. Foredragene fra disse møtene utgis i Acta Masonica Scandinavica - årboken for de skandinaviske forskningslosjene. Man har også avholdt såkalte "historiske losjer", der tidligere tiders ritualer er gjenskapt med tidsriktige kostymer og rekvisitter.

Losjens valgspråk er *Per scientiam ad certitudinem* (Gjennom kunnskap til visshet).

Losjens våpenskjold er basert på Niels Treschows frimurerskjold som befinner seg i museet i Den Norske Frimurerordens Stamhus.

Forskningslosjen startet i 2012 utgivelsen av nyhetsbrevet Verba Masonica. Dette utkommer i forbindelse med Forskningslogens møter. Fra 2016 sendes Verba Masonica ut sammen med Frimurerbladet.

## Ordførende Mestre

## Litteratur
* Matrikkel over Den Norske Frimurerorden for arbeidsåret - 2018

## Referanser
Kjersti

**Kjersti** er et kvinnenavn dannet som en variant av *[[Kjerstin]]*, en kortform av *Kjerstine* som var en opprinnelig norsk form av *[[Christina]]*. Opprinnelsen til navnet er latinske *Christianus*, «kristen». Dette kommer igjen fra det greske ordet *christós* som er en oversettelse av det hebraiske *masjiah*, «salvet».

## Utbredelse

|}

Kjersti var et populært navn på norske jentebarn født på 1960- og 1970-tallet.

## Kjente personer med navnet
Personene i listen er ordnet kronologisk etter fødselsår.
* Kjersti Døvigen (1943–2021) norsk skuespiller
* Kjersti Scheen (1943–2026), norsk forfatter
* Kjersti Holmen (1956–2021), norsk skuespiller
* Kjersti Wold (f. 1962), norsk forfatter
* Anne Kjersti Befring (f. 1963), norsk advokat
* Kjersti Løken Stavrum (f. 1969), norsk journalist
* Kjersti Grini (f. 1971), norsk håndballspiller
* Kjersti Tysse Plätzer (f. 1972), norsk kappgjenger
* Kjersti Buaas (f. 1982), norsk snøbrettkjører

## Referanser


## Eksterne lenker
*
St. Andreaslogen Oscarsborg

**St. Andreaslogen Oscarsborg** er en St. Andreasloge (St. Andreasloge nr. 13) i Den Norske Frimurerorden som ble innviet den 10. mai 1996 i Narvik. Logen ble umiddelbart lagt under Tromsø Provincialloge.

Logens valgspråk er *Per Pugnam ad Victoriam* (Gjennom Kamp til Seier).

Logen er oppkalt etter bydelen Oscarsborg som Kong Oscar II besøkte ved ferdigstillelsen av Ofotbanen.

Logens historie begynner med Narvik St. Andreas broderforening, som ble grunnlagt den 8. desember 1978, underlagt St. Andreaslogen Hålogaland. Den 12. oktober 1995 ble det gitt tillatelse til å opphøyes til selvstendig loge, som deretter ble innviet i 1996.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Domecko

**Domecko** (tysk. Dometzko, 1936-45 Althaus) – er en landsby i Polen Øvre Schlesien i Opole-voivodskapet, Oppeln distrikt, Komprachcice landkommune.

Første gang snakkes det om landsbyet på ca. 1300 årene i et dokument som sier at landsbyen betaler tiende til en Wrocławs biskop. Et navn sannsynligvis stammer fra polsk ord „domek” som betyr "et lite hus".
Benchmarking

En **referansemåling** eller **normsammenligning** (engelsk: *benchmarking*) er et uttrykk innenfor bedriftsøkonomien der man innen organisasjoner evaluerer sin virksomhet i forhold til de som man oppfatter egner seg best innen en viss bransje. 

Det finnes fire ulike måter:

*Intern: Foretaket fokuserer på å sammenligne seg mot sine egne enheter f. eks avdelinger og datterselskaper.
*Konkurranse: Foretaket fokuserer på konkurrentene innen samme bransje. Både likheter og forskjeller analyseres.
*Funksjon: Også denne måten fokuserer på de eksterne, dog ikke på konkurrentene. I stedet ser man hovedsakelig til framstående bedrifter, såkalte "best i klassen". Det er oftest en prosess som koster foretaket mye penger i og med at man foretar flere undersøkelser både eksternt og internt i foretaket. Reisekostnader kan også forekomme om man skal sammenligne med andre konkurrenter i andre land eller om man er et veldig globalt foretak, men oftest lønner denne kostnaden seg, fordi foretak som fokuserer på benchmarking, opparbeider seg ofte en sterk prestasjonsorientering hvor en driver et kontinuerlig arbeid for å forbedre blant annet produktivitet, verdiskapning og motivasjon, dette blir en læreprosess. Når man ser hvilke fordeler det innebærer å bruke benchmarking.
*Metode: hvordan gjør andre jobben.
Adhockrati

**Adhockrati** er en type organisasjon som er antonym med byråkrati. Uttrykket ble først kjent i 1970 av Alvin Toffler, og har siden da ofte blitt brukt i teorien av ledelse av organisasjoner (hovedsakelig organisasjoner på internett). Uttrykket har blitt videreutviklet av akademikere som Henry Mintzberg.

## Etymologi
Ordet er et teleskopord fra det latinske ordet *[[ad hoc]]*, som betyr 'til dette formål', og suffikset -krati, fra det greske ordet *kratein* (*κρατείν*), som betyr 'å styre'.

## Se også
* Anarkisme
* Gjørokrati

## Referanser


## Kilder
* *[[Adhocracy (bok)|Adhocracy]]* av Robert H. Waterman, Jr. (ISBN 0-393-31084-1)
* *[[Future Shock]]* av Alvin Toffler (ISBN 0-553-27737-5)

## Eksterne lenker
* Bureaucracy and Adhocracy, av Evan Sycamnias
Ledelse

**Ledelse** betegner den styrende delen av en leders arbeide. Lederen har normalt det øverste ansvaret i en virksomhet.

En skiller mellom operativ (daglig) ledelse og formell ledelse (dvs. juridisk ledelse). I en bedrift vil en operativ ledelse være daglig leder, mens formell juridisk leder eller ansvarlig vil være styreleder. Ledelse vil si å lede en virksomhet eller organisasjon etter de mål som er satt av virksomhetens/organisasjonens øverste organ.

Type ledelse kan sies å være situasjonsbetinget. En skiller mellom autoritær – inkluderende/delegerende og teamledelse. Situasjonen avgjør type ledelse som velges. Innen operativ ledelse vil, i en gitt situasjon, autoritær ledelse være å foretrekke (militære o.l). Denne type ledelse stiller store krav til faglig dyktighet, praktisk trening og lederegenskaper.

Det finnes en del sentrale teorier om ledelse som for eksempel: Fiedlers samspillsteori (*contingency*), Bales skille mellom sosioemosjonell og taskledelse, *great person theory*, ledelse som transformasjon og transaksjon.

## Ledelse i stat og kommune

Når det gjelder ledelse i statlige virksomheter, se Plattform for ledelse i staten (ledelsesplattform).

Kommunesektorens interesse- og arbeidsgiverorganisasjon (KS) har laget en policy for god ledelse i kommunesektoren (Kommuneforlaget 2008).

## Selvledelse

Selvledelse handler om å få medarbeidere til å lede seg selv.

## Ledelsesindustri

Tom Karp, professor i ledelse ved Høyskolen Kristiania, mener det er skapt en ledelsesindustri, som lover mer enn den kan levere. Ledelsesindustrien drives frem av ulike høyskoler og media, som lever av å selge stadig nye ideer, løsninger, metoder og verktøy til ledere, resultatet er en generell påstand om at ledere bør betales godt. Samtidig har forskning på ledelse problemer med å få akademisk anerkjennelse, rammeverk for å studere faget er sprikende, ingen allment aksepterte teorier som kan testes og videreutvikles finnes, metodebruk og analyser har store mangler.

## Se også
*Kompleksitetsteori
*Næringsvirksomhet

## Referanser
Alvin Toffler

**Alvin Toffler** (1928–2016) var en amerikansk forfatter og framtidsforsker.

I 1970 skrev han boken *[[Future Shock]]* som beskriver stabilitetens død og hvordan verden er på veg å forandres mot mer heterogenitet.

## Bibliografi
Alvin Toffler skrev bøkene sine sammen med kona Heidi. Et utvalg av deres bøker:
* *[[Future Shock]]* (1970) Bantam Books ISBN 0-553-27737-5
* *[[The Eco-Spasm Report]]* (1975) Bantam Books ISBN 0-553-14474-X
* *[[The Third Wave (book)|The Third Wave]]* (1980)  Bantam Books ISBN 0-553-24698-4
* *[[Previews & Premises]]* (1983)
* *[[The Adaptive Corporation]]* (1985) McGraw-Hill  
* ** (1990)  Bantam Books ISBN 0-553-29215-3
* *[[War and Anti-War]]* (1995) Warner Books ISBN 0-446-60259-0
* *[[Revolutionary Wealth]]* (2006) Knopf ISBN 0-375-40174-1

## Referanser


## Eksterne lenker
*  
* Toffler Associates®, the executive advisory firm formed by Alvin and Heidi Toffler.
* After Words: Alvin Toffler interviewed by Newt Gingrich (Real Audio format)
* Alvin Toffler interview on The Gregory Mantell Show
* BookTalk.org: discuss Alvin Toffler's Future Shock with other readers
Henry Mintzberg

**Henry Mintzberg** (født 2. september 1939) er en canadisk professor og forfatter innen ledelse og organisasjon. Han har vært ansatt på McGill University i Montréal i Quebec i Canada siden 1968 etter å ha fått sin MBA og ph.d. fra MIT Sloan School of Management på Massachusetts Institute of Technology (MIT)i USA.

Mintzberg har skrevet mere enn 140 artikler og 12 bøker i hans navn, hovedsakelig om emnet organisasjonsteori. Han er kjent for å kritisere den måten som utdanningsinstitusjoner utdanner ledere i dag på, som f.eks. det foregår på amerikanske Harvard og danske Copenhagen Business School, med unntak av HA(fil), hvor de lærer «den riktige metode». Ellers forsøker man å gjøre ledelse til en vitenskap og basere det på tall alene. Hans forslag er at ledere skal utdannes på praktisk vis og ikke så teoretisk.

Han er gift med Sasha Sadilova og har to barn, Susie og Lisa.

## Bibliografi

## Referanser


## Eksterne lenker
*
Maurangsnes

**Maurangsnes** er et nes i Hardangerfjorden. Maurangsnes ligger ved innløpet til Maurangerfjorden i Kvinnherad kommune.

Stedet ble kjent da store deler av Hollywood-filmen *The Vikings* ble innspilt her i 1957.  

## Referanser
Platycephaloidei

* Bembridae
* Hoplichthyidae
* Peristediidae
* Platycephalidae
* knurrfamilien

**Platycephaloidei** er en gruppe ulkefisker. Fylogenetikken for denne gruppen er uklar og det vil bli forandringer i inndelingen av delgrupper etterhvert som flere undersøkelser blir gjort. I denne artikkelen blir inndelingen gjort som i Fishes of the World.

## Grupper med arter som finnes i Norge

* knurrfamilien

## Referanser


## Litteratur

* 

## Eksterne lenker
*
Polarbergmåler

**Polarbergmåler** (*Entephria polata*) er en sommerfugl i gruppen av de egentlige målere  (Geometridae). Den er en sterkt nordlig art som finnes i de nordligste områdene av Europa, Asia og Nord-Amerika. I Norge er den bare funnet fra Nordland og nordover.

## Utseende
En middelsstor (vingespenn 22 – 28&nbsp;mm), slank, brungrå måler. Begge kjønn har trådformede antenner. Forvingene er brungrå med to smale, bølgete, lyse tverrstriper, ellers med utydelige tegninger. Bakvingene er ensfarget lysgrå. Larven er nokså kraftig, med korte, utstående børster, brun med en lys sidestripe og noen hvite flekker på ryggen.

## Levevis
Arten lever på subarktiske heier. Man har regnet med at larvene levde på dvergbjørk (*Betula nana*), men nyere observasjoner tyder på at vertsplanten er krekling (*Empetrum* spp.).

## Utbredelse
Polarbergmåleren finnes i de nordligste delene av Europa, Asia og Nord-Amerika. I Norge er den registrert i den sørlige delen av Nordland, i indre Troms og over hele Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
M79

**M79** er en amerikansk enkeltskudds granatkaster.

Den ble først brukt i Vietnamkrigen. Den skyter 40 &times; 46 mm granater opp til 400 meter, men er presis på opp til 150 meter. Med eksplosive granater hadde den en drapsradius på 5 meter. Den kunne skyte et helt arsenal av granater, alt fra gass til nødbluss og eksplosive granater. På grunn av at M79 fikk granaten til å spinne kunne den detonere tidligere. 

M79 brukes fremdeles enkelte plasser.
Ole Jensson Nyhagen

**Ole Jensson Nyhagen** (1867–1946) var en norsk redaktør for bygdebladet *[[Nordfjord (avis)|Nordfjord]]*, som ble utgitt på Sandane i Gloppen kommune.

Nyhagen var egentlig telefoninstallatør, men ble ansatt som forretningsfører for avisa i 1897. Han kjøpte selv avisa kort tid etter og satt som både redaktør og disponent frem til 1942, da den ble stoppet av den tyske okkupajonsmakta. Nyhagen døde kort tid etter krigen.

## Eksterne lenker
* NRKs fylkesleksikon om Ole Jensson Nyhagen
Hans Thorsen

Hans Thorsen (1870–1943) var en norsk redaktør. Han var den første redaktøren av den moderat konservative lokalavisen *[[Nordfjord (avis)|Nordfjord]]* på Sandane i Gloppen kommune fra den ble etablert i 1896. Han satt som redaktør til Ole Jensson Nyhagen kjøpte opp avisa kort tid senere og tok samtidig over redaktøransvaret.

Thorsen ble også den første formann i Sandane Turn og Idrettslag fra etableringen i 1900 til 1904.

## Kilder
* NRKs fylkesleksikon: Aviser og media i Gloppen
Varg Veum – Falne engler

***Varg Veum – Falne engler*** er en norsk kriminalfilm fra 2008, regissert av Morten Tyldum og manus av Thomas Moldestad basert på Gunnar Staalesens kriminalroman *Falne engler*. 

Filmen er den fjerde filmen i filmserien om Varg Veum. Det er den andre filmen som ble vist på kino i Norge, og hadde premiere 4. april 2008. Filmen hadde et besøkstall på 126 063 da den gikk på norske kinoer.

## Handling
En kvinne kommer hjem og finner sin 15 år gamle datter hengt i trappen ikledd en hvit kjole.

Varg Veum støter på en gammel venninne, Rebecca, og bestemmer seg for å gå på konsert med det bandet til den gamle vennegjengen. Bestekompisen betror seg til Varg og forteller at han tror kona Rebecca er utro. Han vil at Varg skal skygge henne og finne ut hva det er hun driver på med. Rebecca merker at Varg forfølger henne og hun inviterer han med hjem. Varg drar fra Rebecca, men bestemmer seg for å dra tilbake. Da står det allerede en ny bil i oppkjørselen og han tar med seg kameraet sitt for å finne ut hva det er Rebecca driver med. Han oppdager en mann kledd i svart, som drar en livløs Rebecca gjennom huset. Hun blir funnet hengt i en hvit kjole.

## Medvirkende
* Trond Espen Seim – Varg Veum
* Per Kjerstad – Jacob
* Bjørn Floberg – Jacob E. Hamre
* Pia Tjelta – Rebecca
* Fridtjov Såheim – Simon

## Referanser


## Eksterne lenker
* 
* 
*
Ukrainas riksvåpen

**Ukrainas riksvåpen** ble vedtatt 26. juni 1996 som et grunnlovsfestet symbol på staten Ukraina nesten fem år etter selvstendigheten i 1991. Landets riksvåpen har en mindre og en større versjon. Den større versjonen er fortsatt bare et forslag, da det ikke har oppnådd nødvendig oppslutning i nasjonalforsamlingen.

## Symbolikk
Ukrainas mindre våpenmerke er et våpenskjold i blått med en gul trefork, på ukrainsk kalt тризуб, *Trisub*.

Lysteret er et symbol fra Kievriket, og er hentet fra mynter utstedt under Vladimir Is styre rundt år 1000. Opphavet er usikkert, og figuren har blant annet blitt tolket som en stilisert tegning av en  stupende jaktfalk, et anker, en lysestake eller en bue med piler. Andre har knyttet symbolet til kristendommens forestilling om  treenigheten. Figuren kan også være et tamga i skytisk tradisjon, et bumerke i norrøn tradisjon, eller en blanding av begge.

Dagens ukrainske trefork-symbol er en forenklet versjon av riksvåpenet til Den ukrainske folkerepublikk, en stat som eksisterte fra 1918 til 1921. Dette merket ble designet av kunstneren Vasyl Krytsjevskyj (1873–1954). Treforken ble bannlyst som nasjonalistisk i Sovjetunionen, samveldet av kommuniststater som oppstod etter første verdenskrig, den russiske revolusjon og den påfølgende borgerkrigen. Den ukrainske sosialistiske sovjetrepublikk  tok isteden i bruk sin variant av unionens våpenskjold, med kommunistiske symboler som hammer og sigd, rød stjerne, soloppgang og kornaks.

I dag er imidlertid riksvåpenet fra Sovjet-tiden forbudt, og ukrainske skolebarn blir lært hvordan man i lyster-figuren kan se bokstavformer som danner ordet «ВОЛЯ» (*VOLJA*), ukrainsk for «frihet».

I det større våpenet som er foreslått, har våpenskjoldet en Zaporozje-kosakk bevæpnet med sabel og muskett og en gull løve som skjoldholdere. Kosakken representerer det østlige Ukraina. Løven er hentet fra Vest-Ukrainsk heraldisk tradisjon. Skjoldet hviler på et bånd i nasjonalflaggets farger, hveteaks og blomstrende krossved.

## Historisk utvikling

Fil:Seal of Sviatoslav I of Kiev (obverse).svg|Motiv fra Svjatoslav Is mynter rentegnet, 10. århundre
Fil:Coin of Vladimir the Great (reverse).svg|Motiv fra Vladimir Is mynter rentegnet, 10. århundre.
Fil:Coin of Yaroslav the Wise (reverse).svg|Motiv fra Jaroslav Is mynter rentegnet, 11. århundre
Fil:Kingdom of Rus' COA.png|Fyrstedømmet Galitsj-Volynias riksvåpen 1199–1349
Fil:Alex K Kyiv Michael 2.svg|Byen Kyivs våpen, erkeengelen Mikael, 13. århundre.
Fil:Herb Viyska Zaporozkoho.svg|Kosakkhetmanatets våpen 1649–1764, en russisk vasallstat
Fil:Coat_of_arms_of_the_January_Uprising.svg|Januaroppstandens våpen 1863. Polens hvite ørn, Litauen og Hviterusslands vytus, Ukrainas erkeengel.
Fil:Coat of Arms of UNR.svg|Den ukrainske folkerepublikkens riksvåpen 1918–1919
Fil:COA Ukrainian SSR.png|Ukrainske SSRs våpen 1919–1992
Fil:Project of the Large coat of arms of Ukraine (color).png|Forslag til Ukrainas store riksvåpen


## Referanser


## Eksterne lenker
*
Viddebergmåler

**Viddebergmåler** (*Entephria punctipes*) er en sommerfugl i gruppen av de egentlige målere  (Geometridae). Denne grå måleren er en nordlig art som finnes både i Palearktis og i Nord-Amerika.

## Utseende
En middelsstor (vingespenn 24 – 30&nbsp;mm), slank, grå måler med forholdsvis smale vinger. **Forvingen** er lysgrå med mange, mer eller mindre diffuse, tverrbånd. **Bakvingen** er ensfarget silkeaktig gråhvit. Arten er vanskelig å skille fra andre *[[Entephria]]-*arter og kan også ligne på artene i slekten *[[Epirrita]].* Larven er slank, lys grønn med markerte, oppstående børster, en lys sidestripe og trekantede, purpurfargede flekker langs ryggen.

## Levevis
Arten lever på våte områder der larvenes næringsplante, ørevier (*Salix aurita*), vokser.

## Utbredelse
Viddebergmåleren finnes i de nordligste delene av Europa og Asia, og i det nordvestlige Nord-Amerika. I Norge er den funnet i Nordland, Troms og Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Vita (album)

***Vita*** er et musikkalbum av Unni Løvlid fra 2005. Det kom ut på Heilo og har nr HCD 7197. Albumet er spilt inn i Tomba Emmanuelle på Slemdal i Oslo i oktober og november 2004, 2. oktober med publikum til stede. Samlet spilletid er 42 minutter og 24 sekunder.

## Sporliste
# «O at skue» 2:10
# «Jeg har så lun en hytte» 2:37
# «Når eg står her på dei høge nutar» 3:33
# «Den fyrste song» 2:35
# «Glemmer Gud smaa Ravneunger» 1:28
# «Sov no små bonnj» 0:44
# «Saa glad som jeg til Senge gaa» 2:14
# «Lær mig, o skov, at visne glad» 4:11
# «Gud Fader mig saa underlig (Gjendines bådnlåt)» 6:44
# «Nu Dagens Lys sig sniger hen» 3:31
# «O Verden, hav da gode Nat (Min sjel og ånd)» 1:27
# «Ned i vester soli glader» 2:17
# «Fra Anders til Karen» 7:56

## Eksterne lenker
* Carl Petter Opsahl: ''Unni Løvlid: «Vita»'' Anmeldelse i VG 8. mars 2005
Sveinung Eide

**Sveinung Eide** (født 1974) er en norsk lege og musiker, kjent som **Dr. S**.

Han var tidligere medlem av rapgruppen Klovner i kamp som han startet sammen med Aslak Hartberg («Alis») i 1994. Gruppen ble raskt etter oppstarten utvidet med nok en rapper, Esben Selvig («Dansken»). I 1999 ble Thomas Gullestad («DJ Goldfinger»/«Finger'n») med i gruppen. Samtidig trakk Eide seg delvis ut av bandet for å fullføre medisinstudiene. Etter endt turnustjeneste ble han igjen med i Klovner i kamp på fulltid.

Sveinung Eide spilte i 2015 keyboard og rytmegitar i det norske rockebandet Yoga Fire sammen med Aslak Hartberg (bass), Jonas Forsang Moksnes (sologitar) og Benjamin Helstad (vokal). 

Ved siden av musikkarrieren arbeider Eide som allmennpraktiserende lege.

## Referanser


## Eksterne lenker
* 
*
Nordfjord (avis)

:*Nordfjord har [[Nordfjord (andre betydninger)|flere betydninger]]*

***Nordfjord*** var en avis som ble utgitt i Sandane i Sogn og Fjordane. Avisa hadde kommunene Gloppen og Breim som nedslagsfelt og ble etablert i 1896. Avisa var en moderat konservativ motpart til den radikale avisa *[[Fjordenes Blad]]* som ble utgitt på Nordfjordeid.

*Nordfjord*s første redaktør var Hans Thorsen. I 1897 ble Ole Jensson Nyhagen ansatt som regneskapsfører, men han tok kort tid etter over hele virksomheten. I 1924 fikk avisa ytterligere konkurranse da Bondepartiet etablerte *[[Firda Tidend]]* på Sandane.

*Nordfjord* ble stoppet av nazistene i 1942. Nyhagen døde i 1946. *[[Firda Tidend]]* var innen den tid etablert som den ledende avisa i området og *Nordfjord* kom aldri tilbake.

## Redaktører
* Ole Jensson Nyhagen 1900-1942
* Hans Thorsen 1896-1900

## Eksterne lenker
* NRKs fylkesleksikon: Aviser og media i Gloppen
* Fylkesarkivet i Sogn og Fjordane 2005: 1905 – Gloppen kommune
Glansbergmåler

**Glansbergmåler** (*Entephria nobiliaria*) er en sommerfugl i gruppen av de egentlige målere  (Geometridae). Denne grå arten mangler nesten helt påfallende kjennetegn.

## Utseende
En middelsstor (vingespenn 26 – 33 mm), slank, grå måler med forholdsvis smale vinger. Forvingene er lysgrå med utydelige tverrlinjer, bakvingene silkeaktig gråhvite. Arten mangler fullstendig påfallende tegninger. Larven er gråbrun med hvite, trekantede flekker på ryggen og en hvit sidestripe.

## Levevis
Larven lever på rødsildre (*Saxifraga oppositifolia*), og arten finnes der denne vokser, mest i fjellet.

## Utbredelse
Glansbergmåleren er bare kjent fra Europa. Den finnes i nord og også i fjellområdene i Sør- og Mellom-Europa. I Norge er den funnet spredt i fjellet fra Oppland og Hordaland nord til Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Engelsk vedder

**Engelsk vedder** eller **Engelsk wedder** er en rasekanin som stammer er fra England. Rasen ble avlet fram på 1800-tallet gjennom selektiv avl og er trolig en av de eldste kaninrasene i verden. Rasen har en gjennomsnittsvekt på 5,5&nbsp;kg og har karakteristiske lange ører, stort hode og stor kroppsfasong, og kan leve opp til fem år eller mer.

## Eksterne lenker
* Lop Rabbit Club of America
Sildrebergmåler

**Sildrebergmåler** (*Entephria flavicinctata*) er en sommerfugl i gruppen av de egentlige målere  (Geometridae). Denne ganske variable, grå arten lever på steinete steder der larvenes vertsplanter, sildre (*Saxifraga* spp.) og bergknapp (*Sedum* spp.) vokser.

## Utseende
En middelsstor (vingespenn 26 – 31&nbsp;mm), slank, grå måler. Begge kjønn har trådformede antenner. Arten er ganske variabel – nordiske eksemplarer har oftest lysgrå forvinger med 3-4 utydelige, hvite tverrbånd, britiske eksemplarer er ofte litt mørkere grå med fire markerte, brune tverrbånd. Bakvingen er silkeaktig skinnende hvit. Larven er rosaaktig brun, kroppen med kraftige, utstående børster (virker uvanlig hårete til målerlarve å være). På ryggen har den rosa, trekantede flekker som er kantet med mørkbrunt.

## Levevis
Larven lever på sildre (*Saxifraga* spp.) og bergknapp (*Sedum* spp.), i Skandinavia særlig på gulsildre (*Saxifraga aizoides*). Disse plantene vokser helst på berg eller steinete og fuktige steder.

## Utbredelse
Arten finnes over det meste av Europa, og også i Midtøsten. I Norge er den funnet fra Buskerud i sør til Finnmark i nord, mest i indre strøk.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Entephria flavicincta''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Vatikanstatens riksvåpen

**Vatikanstatens riksvåpen** er et rødt våpenskjold med to nøkler lagt i kryss, tiara og bånd. I sin nåværende form ble riksvåpenet antatt 7. juli 1929. Tidligere var hver enkelt paves personlige våpen blitt benyttet som riksvåpen. 

## Symbolikk
Den røde fargen var inntil 1808 pavens tradisjonelle farge. Denne tradisjonen ble brutt da Pius VII valgte gull og hvitt som nye pavelige farger. Det nye fargevalget er benyttet i Vatikanstatens flagg. Nøklene representerer Sankt Peters nøkler. Nøkkelen i gull symboliserer Kirkens åndelige makt. Nøkkelen i sølv representerer bestandighet. Tiaraen er pavens krone.
Ola Viken

**Ola Viken** (født 1964) er en norsk advokat med trygd, arv og familierett som spesialområde.

Viken ble utdannet Cand.jur. ved Universitetet i Oslo i 1989. Han har siden 1986 undervist i trygderett ved univerisitetet, siden 1989 i familie- og arverett og siden 1996 i fast eiendoms rettsforhold. Han fikk advokatbevilling i 1996 og startet praksis i 1997.

## Utgivelser
* *Oppgave- og materialsamling i familie- og arverett*, Universitetsforlaget ISBN 9788215011219
* *Oppgave- og materialsamling i trygderett, 3. utgave*, TANO ISBN 8251832861
* *Pasienters rettsstilling*, TANO ISBN 8251827922